**Mesto Vrútky**

 Predkladacia správa

*Určené: na zasadnutie Mestského zastupiteľstva vo Vrútkach dňa 17. 6. 2014.*

**Názov materiálu: Zmena rozpočtu ZUŠ Frica Kafendu**

**Materiál obsahuje:** - dôvodová správa

***Návrh na* uznesenie :**

**Mestské zastupiteľstvo vo Vrútkach**

**s ch v a ľ u j e** zmenu rozpočtu Základnej umeleckej školy Frica Kafendu na rok 2014 nasledovne:

* V príjmovej časti rozpočtu zvýšenie zriaďovateľom prideleného objemu finančných prostriedkov o 20 tis. €
* Vo výdavkovej časti rozpočtu, na položke mzdy a odvody, zvýšenie rozpočtu o 20 tis. €.

**Spracovala: Mgr. Emília Šútovcová,** vedúca oddelenia školstva

**Predkladá: Ing. Lívia Komínová,** vedúca finančného odboru MÚ Vrútky

Vo Vrútkach, 25. apríla 2014

............................................. podpis predkladateľa

**Dôvodová správa**

**k návrhu na zvýšenie výdavkovej a príjmovej časti rozpočtu Základnej umeleckej školy Frica Kafendu o 20 tis. €.**

Rozpočet ZUŠ FK na rok 2014 bol schválený, uznesenia MsZ Vrútky č. 8/2014, zo dňa 11. 2. 2014, v zložení:

**Príjmy:**

|  |  |
| --- | --- |
| **Zriaďovateľom pridelený objem finančných prostriedkov** | **390** |
| **Vlastné príjmy** | **30** |
| **Spolu** | **420** |

**Výdavky:**

|  |  |
| --- | --- |
| **Mzdy a odvody** | 390 |
| **Rezerva na údržbu** | 10 |
| **Prevádzkové náklady** | 20 |
| **Spolu** | **420** |

V rámci rozporového konania riaditeľ školy, Mgr. art. Marek Kokoška, požiadal listom, zo dňa 24. februára 2014, o zvýšenie finančných prostriedkov o cca 57 tis. € na mzdy a odvody v roku 2014.

Pôvodný návrh rozpočtu na mzdy a odvody bol spracovaný na základe skutočného čerpania mzdových prostriedkov za rok 2013 a ich 5% navýšením. Vzhľadom na skutočnosť, že platy pedagogických zamestnancov tejto školy, po prepočte so zákonnými príplatkami, boli zvýšené v ZUŠ FK v skutočnosti o 15%, schválený rozpočet na mzdy a odvody nepostačuje na pokrytie týchto nákladov.

Po prehodnotení schváleného rozpočtu pre školy a školské zariadenia zriadené Mestom Vrútky navrhujeme zvýšiť rozpočet školy na mzdy a odvody o 20 tis. € z rozpočtu školstva – 0912, položka 635006, správa objektov školstva.

V rámci finančných prostriedkov schválených pre školstvo nie je možné pokryť celú požiadavku školy. Riaditeľ školy, Mgr. art. Marek Kokoška, bol upozornený na potrebu prehodnotenia všetkých možností na zníženie nákladov školy pre ďalší školský rok (zvýšenie školného, a aj prípadnú racionalizáciu výučby).